CELEX: 62011FN0119
Language: lv
Date: 2011-11-11 00:00:00
Title: Lieta F-119/11: Prasība, kas celta 2011. gada 11. novembrī — ZZ /Komisija

28.1.2012   
            
            
               LV
            
            
               Eiropas Savienības Oficiālais Vēstnesis
            
            
               C 25/71
            
         
      Prasība, kas celta 2011. gada 11. novembrī — ZZ/Komisija
      (Lieta F-119/11)
      (2012/C 25/138)
      Tiesvedības valoda — itāļu
      
         Lietas dalībnieki
      
      
         Prasītājs: ZZ (pārstāvis — G. Cipressa, advokāts)
      
         Atbildētāja: Eiropas Komisija
      
         Strīda priekšmets un apraksts
      
      Prasība atcelt netiešo Komisijas lēmumu, ar kuru tā noraidīja prasītāja pieteikumu, pirmkārt, atlīdzināt zaudējumus, kas tam radušies tādēļ, ka Komisijas darbinieki ielauzās viņa dienesta dzīvoklī Luandā 2002. gada 14., 16. un 19. martā, un, otrkārt, iesniegt šajā sakarā uzņemto fotogrāfiju kopijas, kā arī iznīcināt visus dokumentus saistībā ar šo notikumu
      
         Prasītāja prasījumi:
      
      
                  —
               
               
                  atzīt par tiesiski nepastāvošu vai, pakārtoti, atcelt Komisijas jebkādā veidā izteikto lēmumu noraidīt prasītāja 2010. gada 6. septembra pieteikumu, ko viņš iesniedzis Komisijas iecēlējinstitūcijai;
               
            
                  —
               
               
                  tiktāl, ciktāl tas ir nepieciešams, atzīt par tiesiski nepastāvošu vai, pakārtoti, atcelt Komisijas jebkādā veidā izteikto aktu, ar kuru tā noraidīja 2011. gada 20. marta sūdzību par lēmumu noraidīt 2010. gada 6. septembra pieteikumu, ar kuru tika lūgts šo lēmumu atcelt;
               
            
                  —
               
               
                  konstatēt katru no šādiem faktiem, kas ir notikuši 2002. gada 14., 16. un 19. martā pretēji prasītāja gribai, kurš nekad nav piekritis un nav ticis informēts, un patiesībā nezinot to, ka šie fakti notika: a) EK darbinieki vai pilnvarotie vai EK darbinieku pilnvarotie ar viltu vairākas reizes ielauzās dienesta dzīvoklī, kuru prasītāja rīcībā bija nodevusi Komisija un kas atrodas Luandā (Angola), Bairro Azul kvartālā, Americo Julio de Carvalho ielā 101-103, uzlaužot slēdzeni vai nelikumīgi iegādājoties vai izmantojot atslēgas; b) šīs personas fotografēja šī dzīvokļa iekšienē;
               
            
                  —
               
               
                  konstatēt, ka katrs no šiem faktiem, kas ir zaudējumu pamatā, ir prettiesiski;
               
            
                  —
               
               
                  atzīt, ka katrs no šiem faktiem, kas ir zaudējumu pamatā, ir prettiesiski;
               
            
                  —
               
               
                  piespriest Komisijai veikt fotogrāfiju materiālu iznīcināšanu;
               
            
                  —
               
               
                  piespriest Komisijai paziņot par materiālu iznīcināšanu prasītājam rakstveidā, ad substantiam norādot informāciju, it īpaši datumu un vietu, kurā tie tika iznīcināti, un to izpildījušā darbinieka identitāti;
               
            
                  —
               
               
                  piespriest Komisijai izmaksāt prasītājam minēto zaudējumu atlīdzināšanai EUR 20 000 vai jebkādu citu lielāku vai mazāku summu, kuru Civildienesta tiesa uzskatītu par atbilstīgu un taisnīgu, proti: a) EUR 10 000 to zaudējumu atlīdzībai, kuri radušies prettiesiskas ielaušanās dienesta dzīvokli rezultātā 2002. gada 14., 16. un 19. martā; b) EUR 10 000 to zaudējumu atlīdzībai, kuri radušies prettiesiskas fotografēšanas rezultātā;
               
            
                  —
               
               
                  piespriest Komisijai izmaksāt prasītājam, sākot no dienas, kad tā ir saņēmusi 2010. gada 6. septembra pieteikumu un līdz faktiskai EUR 20 000 summas samaksai, procentus par šo summu pēc 10 % gadā likmes, piemērojot ikgadējo kapitalizāciju;
               
            
                  —
               
               
                  piespriest Komisijai atlīdzināt tiesāšanās izdevumus.